CELEX: 32017R1586
Language: el
Date: 2017-09-19 00:00:00
Title: Εκτελεστικός κανονισμός (ΕΕ) 2017/1586 της Επιτροπής, της 19ης Σεπτεμβρίου 2017, σχετικά με την τροποποίηση του κανονισμού (ΕΚ) αριθ. 1067/2008 για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΚ) αριθ. 1234/2007 του Συμβουλίου

20.9.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 241/12
               
            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1586 ΤΗΣ ΕΠΙΤΡΟΠΉΣ
      της 19ης Σεπτεμβρίου 2017
      σχετικά με την τροποποίηση του κανονισμού (ΕΚ) αριθ. 1067/2008 για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΚ) αριθ. 1234/2007 του Συμβουλίου
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 187 πρώτο εδάφιο στοιχεία α) και β),
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΚ) αριθ. 1067/2008 της Επιτροπής (2) προβλέπει το άνοιγμα συνολικής δασμολογικής ποσόστωσης για την εισαγωγή 3 112 030 τόνων μαλακού σίτου που υπάγεται στον κωδικό ΣΟ 1001 99 00, ποιότητας άλλης πλην της υψηλής ποιότητας, με δασμό 12 ευρώ ανά τόνο. Η εν λόγω συνολική δασμολογική ποσόστωση περιλαμβάνει επιμέρους ποσόστωση 38 853 τόνων για τις εισαγωγές από τον Καναδά.
               
            
                  (2)
               
               
                  Σύμφωνα με την απόφαση (ΕΕ) 2017/38 του Συμβουλίου (3), το Συμβούλιο συμφώνησε για την προσωρινή εφαρμογή της συνολικής οικονομικής και εμπορικής συμφωνίας μεταξύ του Καναδά, αφενός, και της Ευρωπαϊκής Ένωσης και των κρατών μελών της, αφετέρου (εφεξής «η συμφωνία»).
               
            
                  (3)
               
               
                  Το άρθρο 2.4 της συμφωνίας προβλέπει τη μείωση ή την κατάργηση των τελωνειακών δασμών που επιβάλλονται στα εμπορεύματα καταγωγής ενός εκ των δύο μερών σύμφωνα με τους πίνακες κατάργησης δασμών που περιλαμβάνονται στο παράρτημα 2-Α της συμφωνίας. Το σημείο 9 του εν λόγω παραρτήματος προβλέπει δασμολογική ποσόστωση μηδενικού δασμού για 100 000 τόνους μαλακού σίτου ποιότητας άλλης πλην της υψηλής ποιότητας, που υπάγεται στον κωδικό ΣΟ 1001 99 00, καταγωγής Καναδά, για περίοδο επτά ετών. Το σημείο 6 του εν λόγω παραρτήματος προβλέπει μεταβατικές διατάξεις για το πρώτο έτος.
               
            
                  (4)
               
               
                  Το πρωτόκολλο σχετικά με τους κανόνες καταγωγής και τις διαδικασίες καταγωγής, που επισυνάπτεται στη συμφωνία, καθορίζει τους κανόνες που πρέπει να εφαρμόζονται όσον αφορά την απόδειξη της καταγωγής. Κρίνεται συνεπώς σκόπιμο να θεσπισθούν διατάξεις σχετικά με την παρουσίαση μιας απόδειξης καταγωγής σύμφωνης με το εν λόγω πρωτόκολλο.
               
            
                  (5)
               
               
                  Συνεπώς, ο κανονισμός (ΕΚ) αριθ. 1067/2008 θα πρέπει να τροποποιηθεί αναλόγως. Οι προτεινόμενες τροποποιήσεις θα πρέπει να εφαρμόζονται από τις 21 Σεπτεμβρίου 2017, ημερομηνία προσωρινής εφαρμογής της συμφωνίας και, ως εκ τούτου, ο παρών κανονισμός θα πρέπει να αρχίσει να ισχύει το συντομότερο δυνατόν.
               
            
                  (6)
               
               
                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
               
            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Ο κανονισμός (ΕΚ) αριθ. 1067/2008 τροποποιείται ως εξής:
      
                  1)
               
               
                  Το άρθρο 1 αντικαθίσταται από το ακόλουθο κείμενο:
                  «Άρθρο 1
                  1.   Κατά παρέκκλιση από το κοινό δασμολόγιο, ο εισαγωγικός δασμός για τον μαλακό σίτο που υπάγεται στον κωδικό ΣΟ 1001 99 00, ποιότητας άλλης πλην της υψηλής ποιότητας, όπως αυτή ορίζεται στο παράρτημα II του κανονισμού (ΕΚ) αριθ. 642/2010 της Επιτροπής (*1), καθορίζεται στο πλαίσιο των ποσοστώσεων που ανοίγονται με τον παρόντα κανονισμό.
                  2.   Το κοινό δασμολόγιο εφαρμόζεται στις εισαγωγές των προϊόντων που αναφέρονται στον παρόντα κανονισμό πέραν των ποσοτήτων οι οποίες προβλέπονται στα άρθρα 2 και 3.
                  
                     (*1)  Κανονισμός (ΕΕ) αριθ. 642/2010 της Επιτροπής, της 20ής Ιουλίου 2010, για τις λεπτομέρειες εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους εισαγωγικούς δασμούς στον τομέα των σιτηρών (ΕΕ L 187 της 21.7.2010, σ. 5).»."
						
               
            
                  2)
               
               
                  Το άρθρο 2 τροποποιείται ως εξής:
                  
                              α)
                           
                           
                              η παράγραφος 1 αντικαθίσταται από το ακόλουθο κείμενο:
                              «1.   Ανοίγεται την 1η Ιανουαρίου κάθε έτους δασμολογική ποσόστωση 3 073 177 τόνων για την εισαγωγή μαλακού σίτου που υπάγεται στον κωδικό ΣΟ 1001 99 00, ποιότητας άλλης πλην της υψηλής ποιότητας.
                              Ο εισαγωγικός δασμός εντός της δασμολογικής ποσόστωσης είναι 12 ευρώ ανά τόνο.»·
                           
                        
                              β)
                           
                           
                              η παράγραφος 2 αντικαθίσταται από το ακόλουθο κείμενο:
                              «2.   Από το 2017 έως το 2023, ανοίγεται την 1η Ιανουαρίου κάθε έτους δασμολογική ποσόστωση 100 000 τόνων για την εισαγωγή από τον Καναδά μαλακού σίτου που υπάγεται στον κωδικό ΣΟ 1001 99 00, ποιότητας άλλης πλην της υψηλής ποιότητας (αύξων αριθμός 09.4124).
                              Κατά παρέκκλιση από το πρώτο εδάφιο, για το έτος 2017, η ποσότητα της ποσόστωσης είναι 27 778 τόνοι.
                              Η εισαγωγή εντός της δασμολογικής ποσόστωσης γίνεται ατελώς.».
                           
                        
            
                  3)
               
               
                  Το άρθρο 3 τροποποιείται ως εξής:
                  
                              α)
                           
                           
                              η παράγραφος 1 αντικαθίσταται από το ακόλουθο κείμενο:
                              «1.   Η δασμολογική ποσόστωση εισαγωγής που αναφέρεται στο άρθρο 2 παράγραφος 1 υποδιαιρείται σε τρεις επιμέρους ποσοστώσεις:
                              
                                          —
                                       
                                       
                                          επιμέρους ποσόστωση I (αύξων αριθμός 09.4123): 572 000 τόνοι για τις Ηνωμένες Πολιτείες,
                                       
                                    
                                          —
                                       
                                       
                                          επιμέρους ποσόστωση II (αύξων αριθμός 09.4125): 2 378 387 τόνοι για τρίτες χώρες, εκτός από τον Καναδά και τις Ηνωμένες Πολιτείες της Αμερικής,
                                       
                                    
                                          —
                                       
                                       
                                          επιμέρους ποσόστωση III (αύξων αριθμός 09.4133): 122 790 τόνοι για τις λοιπές τρίτες χώρες.»·
                                       
                                    
                        
                              β)
                           
                           
                              η παράγραφος 2 αντικαθίσταται από το ακόλουθο κείμενο:
                              «2.   Σε περίπτωση που, στη διάρκεια ενός έτους, διαπιστώνεται σημαντική υστέρηση στην εκτέλεση της επιμέρους ποσόστωσης Ι, η Επιτροπή μπορεί, ύστερα από συμφωνία της ενδιαφερόμενης τρίτης χώρας, να εγκρίνει διατάξεις για τη μεταφορά των ποσοτήτων που δεν έχουν εκτελεσθεί προς τις άλλες επιμέρους ποσοστώσεις, σύμφωνα με τη διαδικασία του άρθρου 229 παράγραφος 2 του κανονισμού (ΕΕ) αριθ. 1308/2013.»·
                           
                        
                              γ)
                           
                           
                              στην παράγραφο 3 στοιχείο γ), οι λέξεις «επιμέρους ποσόστωση III» αντικαθίστανται από τις λέξεις «επιμέρους ποσόστωση ΙΙ».
                           
                        
            
                  4)
               
               
                  Στο άρθρο 4, η παράγραφος 2 αντικαθίσταται από το ακόλουθο κείμενο:
                  «2.   Κάθε αίτηση πιστοποιητικού αναφέρει την ποσότητα σε χιλιόγραμμα, χωρίς δεκαδικά ψηφία, η οποία δεν μπορεί να υπερβαίνει:
                  
                              —
                           
                           
                              στην περίπτωση της επιμέρους ποσόστωσης II που αναφέρεται στο άρθρο 3 παράγραφος 1, τη συνολική ποσότητα που έχει ανοιχθεί για την αντίστοιχη υποπερίοδο,
                           
                        
                              —
                           
                           
                              στην περίπτωση της ποσόστωσης που αναφέρεται στο άρθρο 2 παράγραφος 2 και των επιμέρους ποσοστώσεων I και III που αναφέρονται στο άρθρο 3 παράγραφος 1, τη συνολική ποσότητα που έχει ανοιχθεί για το έτος για τη σχετική ποσόστωση ή επιμέρους ποσόστωση.
                           
                        Η αίτηση πιστοποιητικού εισαγωγής και το πιστοποιητικό εισαγωγής αναφέρουν μία μόνο χώρα καταγωγής.».
               
            
                  5)
               
               
                  Στο άρθρο 8, προστίθεται η ακόλουθη παράγραφος:
                  «Κατά παρέκκλιση της πρώτης παραγράφου, η θέση σε ελεύθερη κυκλοφορία στην Ένωση του μαλακού σίτου ποιότητας άλλης πλην της υψηλής ποιότητας καταγωγής Καναδά, υπόκειται στην προσκόμιση δήλωσης καταγωγής. Η δήλωση καταγωγής παρέχεται σε τιμολόγιο ή κάθε άλλο εμπορικό έγγραφο που περιγράφει το καταγόμενο προϊόν με στοιχεία επαρκή για τη διαπίστωση της ταυτότητάς του. Το κείμενο της δήλωσης καταγωγής παρατίθεται στο παράρτημα 2 του πρωτοκόλλου για τους κανόνες καταγωγής και τις διαδικασίες καταγωγής της Συνολικής Οικονομικής και Εμπορικής Συμφωνίας (ΣΟΕΣ — CETA) μεταξύ του Καναδά, αφενός, και της Ευρωπαϊκής Ένωσης και των κρατών μελών της, αφετέρου (*2).
                  
                     (*2)  ΕΕ L 11 της 14.1.2017, σ. 23.»."
						
               
            Άρθρο 2
      Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
      Εφαρμόζεται από τις 21 Σεπτεμβρίου 2017.
      
         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 19 Σεπτεμβρίου 2017.
         
            
               Για την Επιτροπή
            
            
               Ο Πρόεδρος
            
            Jean-Claude JUNCKER
         
      
      
         (1)  ΕΕ L 347 της 20.12.2013, σ. 671.
      
         (2)  Κανονισμός (ΕΚ) αριθ. 1067/2008 της Επιτροπής, της 30ής Οκτωβρίου 2008, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΚ) αριθ. 1234/2007 του Συμβουλίου (ΕΕ L 290 της 31.10.2008, σ. 3).
      
         (3)  Απόφαση (ΕΕ) 2017/38 του Συμβουλίου, της 28ης Οκτωβρίου 2016, για την προσωρινή εφαρμογή της συνολικής οικονομικής και εμπορικής συμφωνίας (ΣΟΕΣ) μεταξύ του Καναδά, αφενός, και της Ευρωπαϊκής Ένωσης και των κρατών μελών της, αφετέρου (ΕΕ L 11 της 14.1.2017, σ. 1080).